HIRDETMÉNY – településrendezési eszközök tárgyalásos eljárásban történő módosításáról-véleményezési szakasz

Tisztelt Lakosság!

Túrkeve Város Képviselő-testülete a 80/2021.(VI.11.) határozatokban döntött a helyi építési szabályzatról és szabályozási tervről szóló, többször módosított 17/2006.(VIII.7.) önkormányzati rendelet és más településrendezési eszközök módosításáról. A módosítás egyeztetési eljárása a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) Korm. rendelet (a továbbiakban: Rendelet) 32.§ (1) c) pontja szerinti tárgyalásos eljárásban zajlik.

A módosítás tárgya:
A tervezett módosítást kérelmező, beruházó Túrkeve Város területén a külterület 0751/15, és a 0751/56 (egy része) hrsz-ú ingatlanon tároló épületeket kíván építeni. 
 A terület a város hatályos, 128/2006.(VIII.07.) határozattal jóváhagyott település-szerkezeti terve szerint és a 17/2006.(VIII.07.) önkormányzati rendelettel jóváhagyott HÉSZ mellékletét képező külterületi szabályozási tervlapon az Má-2 - Általános Mezőgazdasági területbe tartozik. A tervezett beruházás érdekében szükséges az érintett terület Gksz - Kereskedelmi, szolgáltató, gazdasági terület építési övezetbe való átsorolása, a környező, vele határos területekhez hasonlóan, azokkal megegyező beépítési paraméterekkel
A Rendelet 29/A. §-a rögzíti, hogy a kidolgozott településrendezési eszközöket a széleskörű nyilvánosság biztosítása érdekében partnerségi egyeztetésre kell bocsátani. A településfejlesztési, településrendezési és településképi egyeztetési eljárások partnerségi szabályairól szóló 8/2017. (III.23.) önkormányzati rendelet értelmében, jelen eljárásban a partnerek körét a város lakosai, a városban ingatlannal rendelkezni jogosultak, a városban működő civil szervezetek, érdekképviseleti szervek és a környezet védelméről szóló 1995. évi LIII. törvény 98§(2) bekezdés szerinti egyesületek helyi szervezetei alkotják. 
[bookmark: _GoBack]Túrkeve Város Önkormányzata a Településrendezési eszközök módosításával kapcsolatban véleményezés céljából – LAKOSSÁGI EGYEZTETÉST TART:
Az előzetes tájékoztatás dokumentációja a Város honlapján érhető el (2021 október 21-tól): turkeve.hu
Az online lakossági fórum megtartásának lehetőségéről a 2020. évi LVIII. törvény 165. §-a rendelkezik.
az előzetes tájékoztatás PARTNERSÉGI EGYEZTETÉSE,
kizárólag elektronikus úton történik.
ELEKTRONIKUS VÉLEMÉNYNYILVÁNÍTÁS: Tájékoztatjuk a Tisztelt Érintetteket, hogy a partnerségi egyeztetésben való részvételről nyilatkozni, valamint írásban észrevételeket, javaslatokat tenni postai úton a hivatalnak címezve (Túrkeve Város Polgármesteri Hivatala, 5420 Túrkeve, Petőfi tér 1.) vagy elektronikus úton az  igazgatas@turkeve.hu  email-címen vagy személyesen az Igazgatás osztályon 2021. november 05-ig van lehetőség. A nyilatkozatban meg kell jelölni a véleményezési eljárás tárgyát, a partner nevét, képviselőjét, postai címét és e-mail címét.

